ראול קסטילו

ראול קסטילו ג'וניור (באנגלית: Raúl Castillo Jr; נולד ב-30 באוגוסט 1977) הוא שחקן ומחזאי אמריקאי. קסטילו ידוע בזכות התפקידים ששיחק בסרטים "Amexicano" ו-"Cold Weather", וכן בזכות תפקידו כריצ'י בסדרה "Looking" ששודרה ב-HBO. כמו כן הוא השתתף בסרט של הסדרה, "Looking: הסרט".

בנוסף, קסטילו כתב מספר מחזות, הבולטים שבהם נקראים "Border Stories" ו-"Between Me, You, and the Lampshade".

== ביוגרפיה ==
ראול קסטילו ג'וניור נולד לראול ה. קסטילו ולאדלה "אדליטה" רודריגז דה קסטילו<ref name="juanita"></ref>. יש לו אח גדול בשם טוני ואחות צעירה יותר. הוריו הם מהגרים מקסיקניים מריינוסה, טמאוליפס שבמקסיקו<ref name="latimes"></ref>, ולימים המשפחה עברה למקאלן שבטקסס, שם גדלו הוא ואחיו<ref name="juanita" />. עיר הולדתו, מקאלן, מורכבת מאוכלוסייה ש-90% ממוצא מקסיקני<ref name=":0"></ref>. בשל הקרבה לגבול, משפחתו של קסטילו ביקרה לעיתים קרובות בני משפחה שעדיין התגוררו במקסיקו, ולפי קסטילו הוא זכה לחינוך "מאוד דו-תרבותי"<ref name="latimes" />. הוא ציין שהמגורים בעיירת הגבול גרמו לו להרגיש אמריקאי במקסיקו ומקסיקני בארצות הברית<ref name=":0" />, וכי הוא "אמריקאי מדי עבור מקסיקו, אבל מקסיקני מדי עבור ארצות הברית"<ref name=":1"></ref>. הוא התחנך כקתולי, והכינוי שלו בילדות היה "גורדו" ("שמן" בספרדית), בגלל משקלו<ref name="frontmed"></ref>.

העניין של קסטילו במשחק החל בכיתה ג', כשראה את אחיו הגדול בהפקה של בית הספר לפי הקוסם מארץ עוץ. אחיו, טוני, ניגן בגיטרה והיה מוזיקאי. ראול צפה במסירותו כשהיה יושב ומנגן סולמות בגיטרה במשך שעות, דבר שהעניק לו השראה להשתמש באותה טכניקה בעצמו<ref name=":2"></ref>. שנה לאחר מכן הוא נבחן להצגה של בית הספר "על עכבר ושעון", אך לא היה יכול להפסיק לצחוק באודישן שלו ולכן לוהק לתפקיד השומר שאינו מדבר. בעודו לומד בכיתה ו' בבית ספר קתולי, הוא פגש והתיידד עם הגיטריסט לעתיד רוי מיטשל–קרדנס<ref name="gozamos2"></ref><ref name="monitor3"></ref>. יחד עם חבריהם, ניק טרווינו ורוברט ולק, הם הקימו להקת רוק מחתרתית. לפני שהחל במשחק, הוא שקל להמשיך בקריירה כמוזיקאי רוק<ref name="remezcla"></ref>.

קסטילו הצהיר שהתחיל לשחק כשהיה בן 14. בתיכון, כשחיפש מגמה ומקום בו יוכל להתיידד עם אחרים, בחר במגמת תיאטרון שהייתה פופולרית בעיר הולדתו. הוא הפך למעורב במחלקת הדרמה בתיכון, שלדבריו נראתה לו מהנה<ref name="windycity"></ref>. הרקע שלו בניגון מוזיקה מול קהל מגיל 11 הפך את ההופעה על הבמה לטבעית עבורו. בתחילת התיכון פגש גם את טניה סרצ'ו, תסריטאית ומי שהשתתפה בכתיבת "עוזרות בית נחושות", "Looking" ו"בנות", והשניים הפכו לחברים. סרצ'ו השפיעה מאוד על קסטילו, הציגה אותו בפני מחזאים ועודדה את ההעדפה שלו לסוגת הדרמה<ref name="remezcla" />.

אחרי שסיים את לימודיו, המשיך קסטילו ללמוד כתיבת מחזות בלימודי התואר הראשון שלו באוניברסיטת בוסטון. עם זאת, הוא המשיך לשחק והתמחה בתיאטרון. הוא היה מעלה מחזות באופן קבוע, והפסטיבל שנערך באוניברסיטה אפשר לו להציג את העבודות המקוריות שלו, שרובן היו קשות ועסקו במתחים החברתיים-פוליטיים והגזעיים בגבול מקסיקו וארצות הברית. בנוסף, הוא כתב את שלישיית המחזות שהיו בעלי מערכה אחת, ושנקראו "Border Stories". הוא סיים את לימודיו באוניברסיטת בוסטון בשנת 1999<ref name="BUEvent"></ref>.

קסטילו ראה בעצמו יותר כסופר, למרות יכולות המשחק שלו. רק אחרי הקולג', תוך כדי ביצוע התפקיד הראשי בהפקה Santos & Santos באוסטין, טקסס, הוא הרגיש בנוח להזדהות גם כשחקן. בסופו של דבר, עבר לניו יורק ב-2002<ref name="whosay"></ref>.

== קריירת משחק ==
=== תיאטרון ===
לקסטילו קריירת משחק נרחבת מחוץ לברודוויי. הופעת הבכורה שלו על הבמה הייתה בהפקה של תיאטרון LAByrinth בשנת 2006<ref name="schoolofamer"></ref>. בהצגה זו פגש את השחקנית סנדרה או. ב-2009 הופיע בבכורה אוף ברודוויי של הסרט A Lifetime Burning. ב-2012 לוהק להצגה על רצח העם בגואטמלה שנקראה "Fish Men"<ref name="goodman"></ref>. קסטילו שיחק גם בהצגה Death and the Maiden שעוסקת בחייהם של זוג, שבו האישה התמודדה עם כמה מהזוועות שהתרחשו בשלטון דיקטטורי.

=== סרטים ===
קסטילו הופיע לראשונה בסרט הקצר Immaculate Perception שיצא ב-2005. הוא שיחק בכמה סרטים קצרים אחרים לפני הבכורה שלו בסרט העלילתי Amexicano שיצא ב-2007. הסרט הוקרן בפסטיבל הסרטים טרייבקה וזכה בפרס חבר השופטים. ב-2019 שיחק בתפקיד הראשי בסרט העצמאי "El Chicano" עליו זכה לשבחים מההוליווד ריפורטר, שציין כי "הופעתו הכריזמטית בתפקיד הראשי נושאת הרבה ממשקל הסרט"<ref name="elchicanothr"></ref>.

=== טלוויזיה ===
קסטילו הופיע במספר סדרות טלוויזיוניות שונות, כמו "האחות ג'קי", "Blue Bloods" ו"חוק וסדר". הוא לוהק לתפקיד הראשי בסדרת האקשן הקומית The Trainee והופיע בסדרת האינטרנט East WillyB בתפקיד חוזר.

בשנת 2014 לוהק לסדרה "Looking" שבה שיחק את ריצ'י, מושא האהבה של הדמות הראשית פטריק.

קסטילו תיאר את תפקידו ב-"Looking" כחשוב לקהילה הלטינית ולקהילת הלהט"ב. באחד הראיונות אמר כי "במיוחד בהיותי סטרייט, רציתי לכבד את הדמות הזו. אף על פי שזה לא ייצג את כל הקהילה - זה היה רק סיפור אחד - ידעתי שיהיו הרבה ציפיות. אני יודע, אחרי שעשיתי פרויקטים סביב הקהילה הלטינית, שיהיו הרבה אנשים שישימו לב". הוא אמר למגזין אאוט שהוא מקווה שהדמות שלו תאיר ותחנך גם את הקהל הסטרייטי, וגם תשפוך אור על החוויות של הקהילה הגאה הלטינית. קסטילו והדמות ריצ'י זכו לעוקבים רבים ברשתות החברתיות. בעונה השנייה צורף כחבר קבוע בקאסט השחקנים. עם זאת, בגלל רייטינג נמוך הוחלט לבטל את הסדרה אחרי העונה השנייה שלה, ולהפיק במקומה סרט טלוויזיה שיחתום אותה.

בשנת 2015 קסטילו הופיע בתור אדוארדו פלמינגו, נבל חסר רגשות בדרמה "גות'האם" ששודרה בפוקס.

== כתיבת מחזות ==
קסטילו התעניין זמן רב במחזאות, למד זאת בקולג' ובתחילת דרכו ראה את עצמו כמחזאי יותר מאשר כשחקן. במהלך הקולג', קסטילו כתב בקביעות מחזות לפסטיבלים של מחזאים שנוהלו על ידי סטודנטים<ref name="nycasting"></ref>. אחד ממחזות הקולג' שלו שהופקו בפסטיבל הסטודנטים הייתה שלישיית מחזות בני מערכה אחת בשם Border Stories, על החיים בגבול ארצות הברית-מקסיקו בריינוסה. לאחר שעבר לניו יורק, הוא הצטרף בתחילה ל-LAByrinth Theatre Company כסופר לפני שהפך גם לשחקן<ref name="WSJ"></ref>. המחזה שכתב קסטילו, Knives and Other Sharp Objects, על מעמד, גזע והטמעה תרבותית בדרום טקסס, עלה לראשונה בתיאטרון הציבורי בשנת 2009<ref name="WSJ" />. המחזה זכה לביקורות פושרות<ref name="variety"></ref><ref name="nytimes"></ref><ref name="talkinbroadway"></ref><ref name="curtainsup"></ref>. ההצגה שלו Between You, Me, and the Lampshade פותחה בתיאטרון אטלנטיק, והיא עלתה בבכורה ב-2015 עם תיאטרון ויסטה בשיקגו, חברת התיאטרון הלטיני הגדולה באילינוי<ref name="nycasting" /><ref name="toofab"></ref><ref name="broadwayworld1"></ref>. הקומדיה האפלה של ראול קסטילו חוקרת את חיי המשפחה בגבול ארצות הברית–מקסיקו.

== פרסים ==
בשנת 2012 זכתה קסטילו בציון לשבח של AFI על תפקידו הראשי ב-"Narcocorrido"<ref name="AFI"></ref>. ראול קסטילו זכה באזכור מיוחד בפסטיבל הסרטים העצמאיים באשלנד בשנת 2012 על תפקידו בסרט "My Best Day"<ref name=":4"></ref>. בשנת 2014, האגודה הלאומית של מפיקים עצמאיים לטיניים העניקה לקסטילו את פרס לופה כהוקרה על הופעתו ב-"Looking". הוא השחקן השני שזכה בפרס לופה<ref name="windycity" />.

== חיים אישיים ==
אף על פי שקיבל חינוך דו–תרבותי, קסטילו הצהיר שתמיד הרגיש שבשל העובדה שגדלו אמריקאים, הוא ואחיו נחשבו תמיד ל"גרינגו", כינוי לזרים שאינם יודעים את השפה, כשביקרו במקסיקו. קסטילו מזדהה כמקסיקני–אמריקאי. הוא תיאר את ילדותו כמוגנת מגזענות ומדינמיקה גזעית בשל האוכלוסייה ההיספנית והלטינית הגדולה שמתגוררת במקאלן.

קסטילו קרוב מאוד למשפחתו. אף על פי שגדל כקתולי, הוא תיאר את עצמו ב-2013 כ"לא דתי במידה כזאת". עוד הוא תיאר את הוריו כ"סגנון ישן ומסורתי, [אבל] פתוחים מאוד לרעיונות חדשים". לפני שהשתתף בפרק הפיילוט של "Looking", הוא כתב למשפחתו מכתב בו הסביר לה את ההיבטים העמוקים יותר שבתוכנית, וזכה בתמיכתה.

== פילמוגרפיה ==
=== סרטים ===
{| class="wikitable sortable"
! שנה
! סרט
! תפקיד
! class="unsortable" | הערות
|-
| rowspan="2" | 2005
| Immaculate Perception
| חוסה
| סרט קצר
|-
| Tadpoles
| האיש
| סרט קצר
|-
| rowspan="2" | 2007
| The Negative
| ריק דל ואלה
| סרט קצר
|-
| Amexicano
| איגאנציו
|
|-
| 2008
| Paraíso Travel
| קרלוס
|
|-
| 2009
| Don't Let Me Drown
| אלכס
|
|-
| 2010
| Cold Weather
| קרלוס
|
|-
| rowspan="2" | 2012
| Hated
| נוסע ברכבת
|
|-
| My Best Day
| ניל
|
|-
| 2013
| Bless Me, Ultima
| אנדרו
|
|-
| rowspan="2" | 2015
| Sweets
| לינקולן
|
|-
| Staring in the Sun
| סוני
|
|-
| 2016
| כתבים מיוחדים
| דומינגו
|
|-
| 2017
| Permission
| הרון
|
|-
| rowspan="2" | 2018
| We the Animals
| פאפס
|
|-
| לא שפויה <small>(אנ')</small>
| ג'ייקוב
|
|-
| rowspan="2" | 2019
| El Chicano
| דייגו/פדרו
|
|-
| רצח כתוב היטב
| שוטר
|
|-
| rowspan="6" | 2021
| Little Fish
| בן
|
|-
| שומר טינה
| סאם
|
|-
| צבא המתים
| מיקי גוזמן
|
|-
|The Same Storm
|ג'ואי
|
|-
| Night Teeth
| ג'יי פרז
|
|-
| אמא או אנדרואידים
| ארתור
|
|-
| rowspan="2" | 2022
| Cha Cha Real Smooth
|ג'וזף
|
|-
|גאוות יחידה 
|רוסאלס
|
|-
|2023
|מיגל רוצה מכות
|אלברטו
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="4" | 2009
| האחות ג'קי
| ג'וזף
| פרק: "Nose Blood"
|-
| חוק וסדר
| אדי בלנקו
| פרק: "Boy Gone Astray"
|-
| כל ילדיי
| קרלוס
| פרק 1
|-
| Damages
| שוטר
| פרק: "Drive It Through Hardcore"
|-
| 2011
| החניך
| הנרי האוול / החניך
| 3 פרקים
|-
| 2011–2013
| East WillyB
| אדגר
| 3 פרקים
|-
| 2012
| The Girl
| סוכן משמר הגבול
| סרט טלוויזיה
|-
| rowspan="2" | 2013
| Murder In Manhattn
| נלסון
| סרט טלוויזיה
|-
| Blue Bloods
| ראול
| פרק: "אין חרטות"
|-
| 2014–2015
| Looking
| ריצ'י דונאדו ונטורה
| 14 פרקים
|-
| 2015
| גות'האם
| אדוארדו פלמינגו
| פרק: "Rise of the Villains: A Bitter Pill to Swallow"
|-
| rowspan="2" | 2016
| Looking: הסרט
| ריצ'י דונאדו ונטורה
| סרט טלוויזיה
|-
| Easy
| ברנרדו "ברני"
| פרק: "Controlada"
|-
| 2017
| ריברדייל
| אוסקר קסטילו
| פרק: "Chapter Five: Heart of Darkness"
|-
| 2017–2018
| לא טיפוסי
| ניק
| 10 פרקים
|-
| 2018
| שבע שניות
| פליקס אוסוריו
| 10 פרקים
|-
| 2019
| וידה
| באקו
| 4 פרקים
|-
|2023
|Class of '09
|עמוס גרסיה
|6 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:מחזאים אמריקאים
קטגוריה:בוגרי אוניברסיטת בוסטון
קטגוריה:אמריקאים ממוצא מקסיקני
קטגוריה:אמריקאים שנולדו ב-1977